Старт праекту TheatreHD, які сёння аб’ядноўвае звыш 60 гарадоў Беларусі, Расіі, Украіны, Казахстана і Грузіі, у нашай краіне быў дадзены ў кастрычніку 2015 года, калі ў мінскім кінатэатры “Цэнтральны” паказалі оперу “Трубадур” з удзелам Ганны Нятрэбка і Дзмітрыя Хварастоўскага. Пасля чаго на экранах кінатэатраў сталіцы і абласных гарадоў прайшла чарада прэм’ер, дзе галоўныя ролі выконвалі зоркі сусветнага ўзроўню: Бенядзікт Камбербэтч, Хелен Мірэн, Рэйф Файнс, Том Хідлстан, Джудзі Дэнч, Святлана Захарава, Уладзіслаў Лантратаў і многія іншыя.